****

|  |
| --- |
| REPUBLIKA HRVATSKA |
| SISAČKO-MOSLAVAČKA ŽUPANIJA |
| OPĆINA LEKENIK |

 OPĆINSKO VIJEĆE

KLASA: 240-01/25-02/04

URBROJ: 2176-12-01-25-02

Lekenik, 25. ožujka 2025. -PRIJEDLOG-

Na temelju članka 17. stavka 1. Zakona o sustavu civilne zaštite (»Narodne novine«, broj 82/15, 118/18, 31/20, 20/21 i 114/22) i članka 34. stavak 1. Statuta Općine Lekenik (»Službeni vjesnik«, broj 9/21), Općinsko vijeće Općine Lekenik na 27. sjednici održanoj 25.ožujka 2025. godine donijelo je

ODLUKU

o određivanju pravnih osoba od interesa za sustav civilne zaštite na području Općine Lekenik

Članak 1.

Ovom Odlukom određuju se pravne osobe od interesa za sustav civilne zaštite Općine Lekenik s ciljem pripremanja i organiziranja mjera i aktivnosti sustava civilne zaštite te sudjelovanja u otklanjanju posljedica katastrofa i velikih nesreća.

Članak 2.

Pravne osobe od interesa za sustav civilne zaštite na području Općine Lekenik su pravne osobe koje su svojim proizvodnim, uslužnim, materijalnim, ljudskim i drugim resursima najznačajniji nositelji tih djelatnosti na području Općine Lekenik.

Članak 3.

Pravne osobe od interesa za sustav civilne zaštite na području Općine Lekenik su:

1. Komunalno poduzeće Lekenik d.o.o.

2. Vode Banovine d.o.o. Petrinja

3. Osnovna škola Mladost Lekenik

Članak 4.

Pravne osobe iz točke 3. ove Odluke su dio operativnih snaga sustava civilne zaštite Općine Lekenik i dužne su u svojim operativnim planovima izraditi Plan o načinu organiziranja provedbe mjera i aktivnosti u sustavu civilne zaštite.

Pravnim osobama iz točke 3. ove Odluke dostavit će se izvod iz Plana djelovanja civilne zaštite koji sadržava mjere i aktivnosti koje treba provoditi u slučaju prijetnje, nastanka i posljedica velikih nesreća i katastrofa.

Članak 5.

Pravne osobe iz točke 3. ove Odluke stječu status operativnih snage sustava civilne zaštite Općine Lekenik te su se dužne odazvati zahtjevu načelnika Stožera civilne zaštite Općine Lekenik i sudjelovati sa svim svojim resursima u provedbi mjera i aktivnosti u sustavu civilne zaštite.

Članak 6.

S danom stupanja na snagu ove Odluke prestaje važiti Odluka o određivanju pravnih osoba od interesa za sustav civilne zaštite na području Općine Lekenik („Službeni vjesnik“, 53/21).

Članak 7.

Ova Odluka stupa na snagu osmog dana od dana objave u »Službenom vjesniku«.

 PREDSJEDNIK OPĆINSKOG VIJEĆA

 Marin Čačić